section_heading: Povijest razvoja i uporabe
paragraph_text: Prvi minobacači pojavili su se za Američkog građanskog rata, dok za vrijeme Rusko-japanskog rata 1904. došlo je do ponovnog zanimanja za to oružje. U Prvom svjetskom ratu minobacač je bio usavršen jer je projektil mogao upasti direktno u rov zbog svog visokog kuta upada, što nije bilo dostižno topovima. Današnji oblik i kalibri minobacača ostali su skoro nepromijenjeni od Prvog svjetskog rata.